Diari Oficial de la Generalitat Valenciana


Sumari del DOGV 6702, del 30-01-2012 (2012/833)

DECRET 18/2012, de 27 de gener, del Consell, pel qual es modifica l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/01/27/18/dof/vci/html**

### Dades del document

Número de DOGV
:   6702

Data del DOGV
:   30-01-2012

Secció del DOGV
:   I. DISPOSICIONS GENERALS

Número del document
:   2012/833


Data del document
:   27-01-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria de Presidència
    * administració regional
    * reglament intern
    * legislació

DECRET 18/2012, de 27 de gener, del Consell, pel qual es modifica l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. [2012/833]  
PREÀMBUL  
  
Pel Decret 75/2011, de 24 de juny, del Consell, es va establir l'estructura orgànica bàsica de la Presidència i de les conselleries de la Generalitat. El seu títol II, després d'assignar funcions a la Secretaria Autonòmica de Presidència, va determinar els distints òrgans directius adscrits a la dita conselleria.  
Partint de l'anterior, i per raons de coordinació i eficiència de l'acció política del Consell i dels assumptes que han de sotmetre's a la seua aprovació, s'entén oportú redefinir les funcions assignades a la Subsecretaria de la Conselleria de Presidència.   
Als dits efectes, es fa necessari modificar l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.   
  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat, i amb la deliberació prèvia del Consell en la reunió del dia 27 de gener de 2012,  
  
  
DECRETE  
  
Article únic. Modificació del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat  
Es modifica l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex del present decret.  
  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de gener de 2012  
   
El president de la Generalitat,  
ALBERTO FABRA PART  
  
  
ANNEX  
  
Nova redacció de l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat  
  
Article 4. De la Subsecretaria  
La Subsecretaria assumix les funcions establides en l'article 69 de la Llei del Consell respecte a la Presidència i a la Conselleria de Presidència. Així mateix, li corresponen funcions de coordinació dels titulars de les subsecretaries de totes les conselleries, tant pel que fa a l'impuls de l'acció política del Consell, l'activitat legislativa i les actuacions que hagen de sotmetre's a la seua aprovació, com pel que fa a la racionalització de la gestió de l'Administració de la Generalitat.


Còpia Permalink ELI